ಸಂಜೆಯೊಳಗೆ ಸರೆಂಡರ್ ಆಗಿ: ಗಲಭೆಗೆ ಕಾರಣರಾದವರಿಗೆ ಖಾಕಿ ಖಡಕ್ ವಾರ್ನಿಂಗ್.! ಇವರಿಂದ ಪ್ರಕಟಿಸಲಾಗಿದೆ News Alert ಬೆಂಗಳೂರು: ಬೆಂಗಳೂರಿನ ಕಾವಲಭೈರಸಂದ್ರ ಗಲಭೆಗೆ ಕಾರಣರಾದ ಪುಂಡರಿಗೆ ಬೆಂಗಳೂರು ಪೊಲೀಸರು ಖಡಕ್ ಸಂದೇಶವನ್ನು ರವಾನಿಸಿದ್ದಾರೆ. ಅನಗತ್ಯವಾಗಿ ಶಾಂತಿ ಸುವ್ಯವಸ್ಥೆ ಕೆಡಿಸಬೇಡಿ. ಆದಷ್ಟು ಬೇಗ ಶರಣಾಗಿ ಅಂತ ಪೊಲೀಸರು ತಾಕೀತು ಮಾಡಿದ್ದಾರೆ. ಇದನ್ನೂ ಮೀರಿ ನಿಂತರೆ ನಾವು ಪೊಲೀಸ್ ಶೈಲಿಯಲ್ಲೇ ಕೆಲಸ ಮಾಡಬೇಕಾಗುತ್ತದೆ. ಅದಕ್ಕೆ ಅವಕಾಶ ಮಾಡಿಕೊಡದೆ ಬೇಗ ಬಂದು ಠಾಣೆ ಸೇರಿಕೊಳ್ಳಿ. ಸಂಜೆಯೊಳಗೆ ಸರೆಂಡರ್ ಆಗಿ ಅಂತ ಪೊಲೀಸರು ಪುಂಡರಿಗೆ ಖಡಕ್ ವಾರ್ನಿಂಗ್ ಮಾಡಿದ್ದಾರೆ. ಈಗಾಗಲೇ ಗಲಭೆ ಪೀಡಿತ ಪ್ರದೇಶ ಪೋಲೀಸರ ಹಿಡಿತಕ್ಕೆ ಬಂದಿದೆ. ವಿಚಾರ ಸಂಬಂಧ 150ಕ್ಕೂ ಹೆಚ್ಚು ಜನರನ್ನು ವಶಕ್ಕೆ ಪಡೆದುಕೊಂಡು ವಿಚಾರಣೆಗೊಳಪಡಿಸಲಾಗಿದೆ. ತನಿಖೆ ವಿಚಾರಣೆಗಾಗಿ ಉನ್ನತಧಿಕಾರಿಗಳ 6 ತಂಡ ರಚನೆ ಮಾಡಿ ಕಾರ್ಯಾಚರಣೆಗಿಳಿಸಲಾಗಿದೆ. ಹಾಗೇ ಸಂಜೆಯೊಳಗೆ ಕಿಡಿಗೇಡಿಗಳ ಬಂಧನಕ್ಕೆ ಕ್ರಮ ಕೈಗೊಳ್ಳಲಾಗಿದೆ ಎಂದು ಹಿರಿಯ ಪೊಲೀಸ್ ಅಧಿಕಾರಿಗಳು ಮಾದ್ಯಮಗಳಿಗೆ ತಿಳಿಸಿದ್ದಾರೆ.